Mode-ontwerper Carolina Herrera se gunsteling-item | SARIE
Carolina Herrera dra 'n wit hemp tydens die bekenstelling van een van haar parfuums in Dubai. Foto: Instagram @houseofherrera
Mode-ontwerper Carolina Herrera se gunsteling-item
Sy is stylvol, inspirerend en het ‘n ongelooflike loopbaan in die modebedryf. Carolina Herrera se gunsteling onder alle mode-items sal jou verbaas.
Dit is niks anders nie as ‘n eenvoudige, klassieke wit hemp.
#HERRERALIVE #NYFW That’s a wrap!
A photo posted by Carolina Herrera (@houseofherrera) on Sep 17, 2015 at 2:51pm PDT
Kyk hier wat haar dogter Carolina Herrera de Báez sê oor haar ma en die wit hemp, asook wat Carolina self oor die wit hemp te sê het: Carolina Herrera deur die jare:
1939 – Die 76-jarige ontwerper is in Venezuela gebore .
1968 – Sy trou met Reinaldo Herrera, seun van ‘n bekende suikerplantasie-eienaar, en begin met ‘n stralerjakker-leefstyl. Sy skuur gou skouers met bekendes soos kunstenaar Andy Warhol, prinses Margaret van Brittanje en rock-ster Mick Jagger.
1980 – Carolina Herrera haal die International Hall of Fame se lys van Bes Gekledes. Sy en haar man verhuis ook na New York.
1981 – Legendariese Vogue-redakteur Diana Vreeland moedig Carolina Herrera aan om haar eie reeks te ontwerp en sy stel haar Herfsreeks bekend in New York.
1986 – Sy ontwerp Caroline Kennedy (dogter van John F Kennedy & Jacqueline Kennedy) se trourok en raak onmiddellik bekend in Noord-Amerika.
1988 – Sy stel haar eerste parfuum bekend.
1996 – Haar dogter Carolina Herrera de Báez sluit haar by die onderneming aan as kreatiewe direkteur van Herrera’s House of Fragrances.
Inspiring #FallingJasmine #CarolinaHerreradeBaez @grillo_demo. A photo posted by Carolina Herrera (@houseofherrera) on Jul 29, 2015 at 3:45pm PDT
2000 – Carolina Herrera maak haar eerste vlagskip-boetiek oop op die hoek Madison Avenue en 75th Street in New York. Dis ‘n gebou van vier vloere.
2001 – CH Carolina Herrera word bekend gestel – ‘n pasklaar reeks (ready to wear) vir mans, vroue en kinders.
2004 – Carolina Herrera ontvang die CFDA-toekening vir Womenswear Designer of the Year; asook die Glamour-toekenning vir “Woman of the Year”.
2006 – ‘n Boetiek word oopgemaak in Melrose Place, Los Angeles.
2007 – CH Carolina Herrera-parfuum word bekend gestel.
2008 – Die CFDA vereer Herrera met die Geoffrey Beene Lifetime Achievement-toekenning.
2011 – Carolina Herrera ontwerp die trourok van Bella vir die fliek Twilight: Breaking Dawn Part 1.
2012 – Herrera ontvang ‘n eredoktersgraad in beeldende kunste van New York se Fashion Institute of Technology.
#insidetheatelier CHic is around every corner.
A photo posted by Carolina Herrera (@houseofherrera) on May 20, 2014 at 2:52pm PDT
LEES NÓG KYK: Só klee top-20-lugdienste hul lugwaardinne